FI Euroopan unionin virallinen lehti L 148/18

KOMISSION PÄÄTÖS,

tehty 5 päivänä kesäkuuta 2009,

Euroopan parlamentin ja neuvoston direktiivin 2007/2/EY täytäntöönpanosta seurannan ja raportoinnin osalta

(tiedoksiannettu numerolla K(2009) 4199)

(ETA:n kannalta merkityksellinen teksti)

(2009/442/EY)

EUROOPAN YHTEISÖJEN KOMISSIO, joka

ottaa huomioon Euroopan yhteisön perustamissopimuksen,

ottaa huomioon Euroopan yhteisön paikkatietoinfrastruktuurin (INSPIRE) perustamisesta 14 päivänä maaliskuuta 2007 annetun Euroopan parlamentin ja neuvoston direktiivin 2007/2/EY (1) ja erityisesti sen 21 artiklan 4 kohdan,

sekä katsoo seuraavaa:

(1) Direktiivin 2007/2/EY mukaan jäsenvaltioiden on seurattava paikkatietoinfrastruktuuriensa toteuttamista ja käyttöä ja raportoitava direktiivin täytäntöönpanosta.

(2) Tällaisen seurannan ja raportoinnin yhdenmukaisuuden varmistamiseksi jäsenvaltioiden olisi laadittava luettelo direktiivin 2007/2/EY liitteissä I, II ja III lueteltuja tietoryhmiä vastaavista paikkatietoaineistoista ja paikkatietopalveluista ryhmän ja liitteen mukaan ryhmiteltyinä sekä direktiivin 2007/2/EY 11 artiklan 1 kohdassa tarkoitetuista verkkopalveluista palvelun tyypin mukaan ryhmiteltyinä ja toimitettava luettelo komissiolle.

(3) Seurannan olisi perustuttava indikaattoreihin, jotka lasketaan asianomaisilta julkishallinnon eri tasoilla olevilta tahoilta kerättyjen tietojen pohjalta.

(4) Seurantaindikaattoreiden laskentaa varten kerätyt tiedot olisi toimitettava komissiolle.

(5) Seurannan ja raportoinnin tulokset olisi toimitettava komissiolle ja asetettava julkisesti saataville.

(6) Tässä päätöksessä säädetyt toimenpiteet ovat direktiivin 2007/2/EY 22 artiklalla perustetun komitean lausunnon mukaiset,

ON TEHNYT TÄMÄN PÄÄTÖKSEN:

I LUKU

YLEISET SÄÄNNÖKSET

1 artikla

Kohde

Tässä päätöksessä vahvistetaan yksityiskohtaiset säännöt siitä, kuinka jäsenvaltioiden on seurattava paikkatietoinfrastruktuuriensa toteuttamista ja käyttöä ja raportoitava direktiivin 2007/2/EY täytäntöönpanosta.

2 artikla

Valvontaa ja raportointia koskevat yhteiset säännökset

1. Jäsenvaltioiden on laadittava luettelo direktiivin 2007/2/EY liitteissä I, II ja III lueteltuja paikkatietoryhmiä vastaavista paikkatietoaineistoista ja paikkatietopalveluista ryhmän ja liitteen mukaan ryhmiteltyinä sekä direktiivin 2007/2/EY 11 artiklan 1 kohdassa tarkoitetuista verkkopalveluista palvelun tyypin mukaan ryhmiteltyinä.

Niiden on toimitettava luettelo komissiolle ja saatettava se vuosittain ajan tasalle.

2. Jäsenvaltioiden on käytettävä direktiivin 2007/2/EY 19 artiklan 2 kohdassa tarkoitettua koordinaatiorakennetta kerätessään tietoja seurantaa ja raportointia varten.

3. Jäsenvaltioiden yhteystahojen on toimitettava komissiolle direktiivin 2007/2/EY 21 artiklan 1 kohdassa tarkoitetut seurannan tulokset ja mainitun direktiivin 21 artiklan 2 ja 3 kohdassa tarkoitettu kertomus.

4. Kaikki seurannan ja raportoinnin tulokset on asetettava yleisön saataville internetin tai muun soveltuvan televiestintävälineen kautta.

II LUKU

METATIETOA KOSKEVIEN VAATIMUSTEN TÄYTÄNTÖÖNPANON SEURANTA

3 artikla

Metatiedon olemassaolon seuranta

1. Direktiivin 2007/2/EY liitteissä I, II ja III lueteltuja tietoryhmiä vastaavia paikkatietoaineistoja ja -palveluja koskevan metatiedon olemassaoloa mitataan seuraavilla indikaattoreilla:

a) yleisindikaattori (MDi1), joka mittaa direktiivin 2007/2/EY liitteissä I, II ja III lueteltuja tietoryhmiä vastaavia paikkatietoaineistoja ja -palveluja koskevan metatiedon olemassaoloa;

b) seuraavat erityisindikaattorit: i) MDi1.1, joka mittaa direktiivin 2007/2/EY liitteessä I lueteltuja tietoryhmiä vastaavia paikkatietoaineistoja koskevan metatiedon olemassaoloa; ii) MDi1.2, joka mittaa direktiivin 2007/2/EY liitteessä II lueteltuja tietoryhmiä vastaavia paikkatietoaineistoja koskevan metatiedon olemassaoloa; iii) MDi1.3, joka mittaa direktiivin 2007/2/EY liitteessä III lueteltuja tietoryhmiä vastaavia paikkatietoaineistoja koskevan metatiedon olemassaoloa; iv) MDi1.4, joka mittaa direktiivin 2007/2/EY liitteissä I, II ja III lueteltuja tietoryhmiä vastaavia paikkatietopalveluja koskevan metatiedon olemassaoloa.

2. Jäsenvaltioiden on määritettävä kunkin 2 artiklan 1 kohdassa tarkoitetussa luettelossa mainitun paikkatietoaineiston ja -palvelun osalta, onko metatietoa olemassa, ja annettava paikkatietoaineistolle tai -palvelulle jompikumpi seuraavista arvoista:

a) arvo 1, jos metatietoa on olemassa;

b) arvo 0, jos metatietoa ei ole olemassa.

3. Jäsenvaltioiden on laskettava yleisindikaattori MDi1 jakamalla niiden direktiivin 2007/2/EY liitteissä I, II ja III lueteltuja tietoryhmiä vastaavien paikkatietoaineistojen ja -palvelujen lukumäärä, joista on olemassa metatietoa, mainituissa liitteissä lueteltuja tietoryhmiä vastaavien paikkatietoaineistojen ja -palvelujen kokonaismäärällä.

4. Jäsenvaltioiden on laskettava erityisindikaattorit seuraavasti:

a) niiden direktiivin 2007/2/EY liitteessä I lueteltuja tietoryhmiä vastaavien paikkatietoaineistojen lukumäärä, joista on olemassa metatietoa, jaetaan mainitussa liitteessä lueteltuja tietoryhmiä vastaavien paikkatietoaineistojen kokonaismäärällä (MDi1.1);

b) niiden direktiivin 2007/2/EY liitteessä II lueteltuja tietoryhmiä vastaavien paikkatietoaineistojen lukumäärä, joista on olemassa metatietoa, jaetaan mainitussa liitteessä lueteltuja tietoryhmiä vastaavien paikkatietoaineistojen kokonaismäärällä (MDi1.2);

c) niiden direktiivin 2007/2/EY liitteessä III lueteltuja tietoryhmiä vastaavien paikkatietoaineistojen lukumäärä, joista on olemassa metatietoa, jaetaan mainitussa liitteessä lueteltuja tietoryhmiä vastaavien paikkatietoaineistojen kokonaismäärällä (MDi1.3);

d) niiden direktiivin 2007/2/EY liitteissä I, II ja III lueteltuja tietoryhmiä vastaavien paikkatietopalvelujen lukumäärä, joista on olemassa metatietoa, jaetaan mainituissa liitteissä lueteltuja tietoryhmiä vastaavien paikkatietopalvelujen kokonaismäärällä (MDi1.4).

4 artikla

Metatietojen vaatimustenmukaisuuden seuranta

1. Sitä, ovatko direktiivin 2007/2/EY liitteissä I, II ja III lueteltuja tietoryhmiä vastaavia paikkatietoaineistoja ja -palveluja koskevat metatiedot mainitun direktiivin 5 artiklan 4 kohdassa tarkoitettujen täytäntöönpanosääntöjen mukaisia, mitataan seuraavilla indikaattoreilla:

a) yleisindikaattori (MDi2), joka mittaa sitä, ovatko direktiivin 2007/2/EY liitteissä I, II ja III lueteltuja tietoryhmiä vastaavia paikkatietoaineistoja ja -palveluja koskevat metatiedot mainitun direktiivin 5 artiklan 4 kohdassa tarkoitettujen täytäntöönpanosääntöjen mukaisia;

b) seuraavat erityisindikaattorit: i) MDi2.1, joka mittaa sitä, ovatko direktiivin 2007/2/EY liitteessä I lueteltuja tietoryhmiä vastaavia paikkatietoaineistoja koskevat metatiedot mainitun direktiivin 5 artiklan 4 kohdassa tarkoitettujen täytäntöönpanosääntöjen mukaisia; ii) MDi2.2, joka mittaa sitä, ovatko direktiivin 2007/2/EY liitteessä II lueteltuja tietoryhmiä vastaavia paikkatietoaineistoja koskevat metatiedot mainitun direktiivin 5 artiklan 4 kohdassa tarkoitettujen täytäntöönpanosääntöjen mukaisia; iii) MDi2.3, joka mittaa sitä, ovatko direktiivin 2007/2/EY liitteessä III lueteltuja tietoryhmiä vastaavia paikkatietoaineistoja koskevat metatiedot mainitun direktiivin 5 artiklan 4 kohdassa tarkoitettujen täytäntöönpanosääntöjen mukaisia; iv) MDi2.4, joka mittaa sitä, ovatko direktiivin 2007/2/EY liitteissä I, II ja III lueteltuja tietoryhmiä vastaavia paikkatietopalveluja koskevat metatiedot mainitun direktiivin 5 artiklan 4 kohdassa tarkoitettujen täytäntöönpanosääntöjen mukaisia.

2. Jäsenvaltioiden on määritettävä kunkin tämän päätöksen 2 artiklan 1 kohdassa tarkoitetussa luettelossa mainitun paikkatietoaineiston ja -palvelun osalta, ovatko vastaavat metatiedot direktiivin 2007/2/EY 5 artiklan 4 kohdassa tarkoitettujen täytäntöönpanosääntöjen mukaisia, ja annettava paikkatietoaineistolle tai -palvelulle jompikumpi seuraavista arvoista:

a) arvo 1, jos vastaavat metatiedot ovat direktiivin 2007/2/EY 5 artiklan 4 kohdassa tarkoitettujen täytäntöönpanosääntöjen mukaisia;

b) arvo 0, jos vastaavat metatiedot eivät ole direktiivin 2007/2/EY 5 artiklan 4 kohdassa tarkoitettujen täytäntöönpanosääntöjen mukaisia.

3. Jäsenvaltioiden on laskettava yleisindikaattori MDi2 jakamalla niiden direktiivin 2007/2/EY liitteissä I, II ja III lueteltuja tietoryhmiä vastaavien paikkatietoaineistojen ja -palvelujen lukumäärä, joita koskevat metatiedot ovat mainitun direktiivin 5 artiklan 4 kohdassa tarkoitettujen täytäntöönpanosääntöjen mukaisia, mainituissa liitteissä lueteltuja tietoryhmiä vastaavien paikkatietoaineistojen ja -palvelujen kokonaismäärällä.

4. Jäsenvaltioiden on laskettava erityisindikaattorit seuraavasti:

a) niiden direktiivin 2007/2/EY liitteessä I lueteltuja tietoryhmiä vastaavien paikkatietoaineistojen lukumäärä, joita koskevat metatiedot ovat mainitun direktiivin 5 artiklan 4 kohdassa tarkoitettujen täytäntöönpanosääntöjen mukaisia, jaetaan mainitussa liitteessä lueteltuja tietoryhmiä vastaavien paikkatietoaineistojen kokonaismäärällä (MDi2.1);

b) niiden direktiivin 2007/2/EY liitteessä II lueteltuja tietoryhmiä vastaavien paikkatietoaineistojen lukumäärä, joita koskevat metatiedot ovat mainitun direktiivin 5 artiklan 4 kohdassa tarkoitettujen täytäntöönpanosääntöjen mukaisia, jaetaan mainitussa liitteessä lueteltuja tietoryhmiä vastaavien paikkatietoaineistojen kokonaismäärällä (MDi2.2);

c) niiden direktiivin 2007/2/EY liitteessä III lueteltuja tietoryhmiä vastaavien paikkatietoaineistojen lukumäärä, joita koskevat metatiedot ovat mainitun direktiivin 5 artiklan 4 kohdassa tarkoitettujen täytäntöönpanosääntöjen mukaisia, jaetaan mainitussa liitteessä lueteltuja tietoryhmiä vastaavien paikkatietoaineistojen kokonaismäärällä (MDi2.3);

d) niiden direktiivin 2007/2/EY liitteissä I, II ja III lueteltuja tietoryhmiä vastaavien paikkatietopalvelujen lukumäärä, joita koskevat metatiedot ovat mainitun direktiivin 5 artiklan 4 kohdassa tarkoitettujen täytäntöönpanosääntöjen mukaisia, jaetaan paikkatietopalvelujen kokonaismäärällä (MDi2.4).

III LUKU

PAIKKATIETOAINEISTOJEN YHTEENTOIMIVUUTTA KOSKEVIEN VAATIMUSTEN TÄYTÄNTÖÖNPANON SEURANTA

5 artikla

Paikkatietoaineistojen maantieteellisen kattavuuden seuranta

1. Direktiivin 2007/2/EY liitteissä I, II ja III lueteltuja tietoryhmiä vastaavien paikkatietoaineistojen maantieteellistä kattavuutta mitataan seuraavilla indikaattoreilla:

a) yleisindikaattori (DSi1), joka mittaa direktiivin 2007/2/EY liitteissä I, II ja III lueteltuja tietoryhmiä vastaavien paikkatietoaineistojen kattaman alueen laajuutta jäsenvaltion alueella;

b) seuraavat erityisindikaattorit: i) DSi1.1, joka mittaa direktiivin 2007/2/EY liitteessä I lueteltuja tietoryhmiä vastaavien paikkatietoaineistojen kattaman alueen laajuutta jäsenvaltion alueella; ii) DSi1.2, joka mittaa direktiivin 2007/2/EY liitteessä II lueteltuja tietoryhmiä vastaavien paikkatietoaineistojen kattaman alueen laajuutta jäsenvaltion alueella; iii) DSi1.3, joka mittaa direktiivin 2007/2/EY liitteessä III lueteltuja tietoryhmiä vastaavien paikkatietoaineistojen kattaman alueen laajuutta jäsenvaltion alueella.

2. Jäsenvaltioiden on määritettävä 2 artiklan 1 kohdassa tarkoitetussa luettelossa mainittujen paikkatietoaineistojen osalta

a) alue, jonka tietyn paikkatietoaineiston on määrä kattaa, jäljempänä ’tavoitekattavuus’, neliökilometreinä;

b) alue, jonka tietty paikkatietoaineisto kattaa, jäljempänä ’todellinen kattavuus’, neliökilometreinä.

3. Jäsenvaltioiden on laskettava yleisindikaattori DSi1 jakamalla kaikkien direktiivin 2007/2/EY liitteissä I, II ja III lueteltuja tietoryhmiä vastaavien paikkatietoaineistojen todellisten kattavuuksien summa kaikkien mainituissa liitteissä lueteltuja tietoryhmiä vastaavien paikkatietoaineistojen tavoitekattavuuksien summalla.

4. Jäsenvaltioiden on laskettava erityisindikaattorit seuraavasti:

a) direktiivin 2007/2/EY liitteessä I lueteltuja tietoryhmiä vastaavien paikkatietoaineistojen todellisten kattavuuksien summa jaetaan mainitussa liitteessä lueteltuja tietoryhmiä vastaavien paikkatietoaineistojen tavoitekattavuuksien summalla (DSi1.1);

b) direktiivin 2007/2/EY liitteessä II lueteltuja tietoryhmiä vastaavien paikkatietoaineistojen todellisten kattavuuksien summa jaetaan mainitussa liitteessä lueteltuja tietoryhmiä vastaavien paikkatietoaineistojen tavoitekattavuuksien summalla (DSi1.2);

c) direktiivin 2007/2/EY liitteessä III lueteltuja tietoryhmiä vastaavien paikkatietoaineistojen todellisten kattavuuksien summa jaetaan mainitussa liitteessä lueteltuja tietoryhmiä vastaavien paikkatietoaineistojen tavoitekattavuuksien summalla (DSi1.3).

6 artikla

Paikkatietoaineistojen vaatimustenmukaisuuden seuranta

1. Sitä, ovatko direktiivin 2007/2/EY liitteissä I, II ja III lueteltuja tietoryhmiä vastaavat paikkatietoaineistot mainitun direktiivin 7 artiklan 1 kohdassa tarkoitettujen täytäntöönpanosääntöjen mukaisia ja ovatko niitä vastaavat metatiedot mainitun direktiivin 5 artiklan 4 kohdassa tarkoitettujen täytäntöönpanosääntöjen mukaisia, mitataan seuraavilla indikaattoreilla:

a) yleisindikaattori (DSi2), joka mittaa sitä, ovatko direktiivin 2007/2/EY liitteissä I, II ja III lueteltuja tietoryhmiä vastaavat paikkatietoaineistot mainitun direktiivin 7 artiklan 1 kohdassa tarkoitettujen täytäntöönpanosääntöjen mukaisia ja ovatko niitä vastaavat metatiedot mainitun direktiivin 5 artiklan 4 kohdassa tarkoitettujen täytäntöönpanosääntöjen mukaisia;

b) seuraavat erityisindikaattorit: i) DSi2.1, joka mittaa sitä, ovatko direktiivin 2007/2/EY liitteessä I lueteltuja tietoryhmiä vastaavat paikkatietoaineistot mainitun direktiivin 7 artiklan 1 kohdassa tarkoitettujen täytäntöönpanosääntöjen mukaisia ja ovatko niitä vastaavat metatiedot mainitun direktiivin 5 artiklan 4 kohdassa tarkoitettujen täytäntöönpanosääntöjen mukaisia; ii) DSi2.2, joka mittaa sitä, ovatko direktiivin 2007/2/EY liitteessä II lueteltuja tietoryhmiä vastaavat paikkatietoaineistot mainitun direktiivin 7 artiklan 1 kohdassa tarkoitettujen täytäntöönpanosääntöjen mukaisia ja ovatko niitä vastaavat metatiedot mainitun direktiivin 5 artiklan 4 kohdassa tarkoitettujen täytäntöönpanosääntöjen mukaisia; iii) DSi2.3, joka mittaa sitä, ovatko direktiivin 2007/2/EY liitteessä III lueteltuja tietoryhmiä vastaavat paikkatietoaineistot mainitun direktiivin 7 artiklan 1 kohdassa tarkoitettujen täytäntöönpanosääntöjen mukaisia ja ovatko niitä vastaavat metatiedot mainitun direktiivin 5 artiklan 4 kohdassa tarkoitettujen täytäntöönpanosääntöjen mukaisia.

2. Jäsenvaltioiden on määritettävä kunkin 2 artiklan 1 kohdassa tarkoitetussa luettelossa mainitun paikkatietoaineiston osalta, onko se direktiivin 2007/2/EY 7 artiklan 1 kohdassa tarkoitettujen täytäntöönpanosääntöjen mukainen ja ovatko sitä vastaavat metatiedot mainitun direktiivin 5 artiklan 4 kohdassa tarkoitettujen täytäntöönpanosääntöjen mukaisia, ja annettava paikkatietoaineistolle jompikumpi seuraavista arvoista:

a) arvo 1, jos paikkatietoaineisto on direktiivin 2007/2/EY 7 artiklan 1 kohdassa tarkoitettujen täytäntöönpanosääntöjen mukainen ja sitä vastaavat metatiedot ovat mainitun direktiivin 5 artiklan 4 kohdassa tarkoitettujen täytäntöönpanosääntöjen mukaisia;

b) arvo 0, jos paikkatietoaineisto ei ole direktiivin 2007/2/EY 7 artiklan 1 kohdassa tarkoitettujen täytäntöönpanosääntöjen mukainen tai sitä vastaavat metatiedot eivät ole mainitun direktiivin 5 artiklan 4 kohdassa tarkoitettujen täytäntöönpanosääntöjen mukaisia.

3. Jäsenvaltioiden on laskettava yleisindikaattori DSi2 jakamalla niiden direktiivin 2007/2/EY liitteissä I, II ja III lueteltuja tietoryhmiä vastaavien paikkatietoaineistojen lukumäärä, jotka ovat mainitun direktiivin 7 artiklan 1 kohdassa tarkoitettujen täytäntöönpanosääntöjen mukaisia ja joita vastaavat metatiedot ovat mainitun direktiivin 5 artiklan 4 kohdassa tarkoitettujen täytäntöönpanosääntöjen mukaisia, mainituissa liitteissä lueteltuja tietoryhmiä vastaavien paikkatietoaineistojen kokonaismäärällä.

4. Jäsenvaltioiden on laskettava erityisindikaattorit seuraavasti:

a) niiden direktiivin 2007/2/EY liitteessä I lueteltuja tietoryhmiä vastaavien paikkatietoaineistojen lukumäärä, jotka ovat mainitun direktiivin 7 artiklan 1 kohdassa tarkoitettujen täytäntöönpanosääntöjen mukaisia ja joita vastaavat metatiedot ovat mainitun direktiivin 5 artiklan 4 kohdassa tarkoitettujen täytäntöönpanosääntöjen mukaisia, jaetaan mainitussa liitteessä lueteltuja tietoryhmiä vastaavien paikkatietoaineistojen kokonaismäärällä (DSi2.1);

b) niiden direktiivin 2007/2/EY liitteessä II lueteltuja tietoryhmiä vastaavien paikkatietoaineistojen lukumäärä, jotka ovat mainitun direktiivin 7 artiklan 1 kohdassa tarkoitettujen täytäntöönpanosääntöjen mukaisia ja joita vastaavat metatiedot ovat mainitun direktiivin 5 artiklan 4 kohdassa tarkoitettujen täytäntöönpanosääntöjen mukaisia, jaetaan mainitussa liitteessä lueteltuja tietoryhmiä vastaavien paikkatietoaineistojen kokonaismäärällä (DSi2.2);

c) niiden direktiivin 2007/2/EY liitteessä III lueteltuja tietoryhmiä vastaavien paikkatietoaineistojen lukumäärä, jotka ovat mainitun direktiivin 7 artiklan 1 kohdassa tarkoitettujen täytäntöönpanosääntöjen mukaisia ja joita vastaavat metatiedot ovat mainitun direktiivin 5 artiklan 4 kohdassa tarkoitettujen täytäntöönpanosääntöjen mukaisia, jaetaan mainitussa liitteessä lueteltuja tietoryhmiä vastaavien paikkatietoaineistojen kokonaismäärällä (DSi2.3).

IV LUKU

VERKKOPALVELUJA KOSKEVIEN VAATIMUSTEN TÄYTÄNTÖÖNPANON SEURANTA

7 artikla

Seuranta, joka koskee metatietojen saatavuutta hakupalvelujen kautta

1. Sitä, ovatko direktiivin 2007/2/EY liitteissä I, II ja III lueteltuja tietoryhmiä vastaavia paikkatietoaineistoja ja -palveluja koskevat metatiedot saatavilla mainitun direktiivin 11 artiklan 1 kohdan a alakohdassa tarkoitettujen hakupalvelujen kautta, mitataan seuraavilla indikaattoreilla:

a) yleisindikaattori (NSi1), joka mittaa sitä, missä määrin direktiivin 2007/2/EY liitteissä I, II ja III lueteltuja tietoryhmiä vastaavia paikkatietoaineistoja ja -palveluja voidaan etsiä niitä vastaavien metatietojen perusteella hakupalvelujen kautta;

b) seuraavat erityisindikaattorit: i) NSi1.1, joka mittaa sitä, missä määrin direktiivin 2007/2/EY liitteissä I, II ja III lueteltuja tietoryhmiä vastaavia paikkatietoaineistoja voidaan etsiä niitä vastaavien metatietojen perusteella hakupalvelujen kautta; ii) NSi1.2, joka mittaa sitä, missä määrin direktiivin 2007/2/EY liitteissä I, II ja III lueteltuja tietoryhmiä vastaavia paikkatietopalveluja voidaan etsiä niitä vastaavien metatietojen perusteella hakupalvelujen kautta.

2. Jäsenvaltioiden on määritettävä kunkin 2 artiklan 1 kohdassa tarkoitetussa luettelossa mainitun paikkatietoaineiston ja -palvelun osalta, onko hakupalvelu olemassa, ja annettava paikkatietoaineistolle tai -palvelulle jompikumpi seuraavista arvoista:

a) arvo 1, jos hakupalvelu on olemassa;

b) arvo 0, jos hakupalvelua ei ole olemassa.

3. Jäsenvaltioiden on laskettava yleisindikaattori NSi1 jakamalla niiden direktiivin 2007/2/EY liitteissä I, II ja III lueteltuja tietoryhmiä vastaavien paikkatietoaineistojen ja -palvelujen lukumäärä, joiden osalta hakupalvelu on olemassa, mainituissa liitteissä lueteltuja tietoryhmiä vastaavien paikkatietoaineistojen ja -palvelujen kokonaismäärällä.

4. Jäsenvaltioiden on laskettava erityisindikaattorit seuraavasti:

a) niiden direktiivin 2007/2/EY liitteissä I, II ja III lueteltuja tietoryhmiä vastaavien paikkatietoaineistojen lukumäärä, joiden osalta hakupalvelu on olemassa, jaetaan mainituissa liitteissä lueteltuja tietoryhmiä vastaavien paikkatietoaineistojen kokonaismäärällä (NSi1.1);

b) niiden direktiivin 2007/2/EY liitteissä I, II ja III lueteltuja tietoryhmiä vastaavien paikkatietopalvelujen lukumäärä, joiden osalta hakupalvelu on olemassa, jaetaan mainituissa liitteissä lueteltuja tietoryhmiä vastaavien paikkatietopalvelujen kokonaismäärällä (NSi1.2).

8 artikla

Seuranta, joka koskee paikkatietoaineistojen saatavuutta katselu- ja latauspalvelujen kautta

1. Sitä, ovatko direktiivin 2007/2/EY liitteissä I, II ja III lueteltuja tietoryhmiä vastaavat paikkatietoaineistot saatavilla mainitun direktiivin 11 artiklan 1 kohdan b ja c alakohdassa tarkoitettujen katselu- ja latauspalvelujen kautta, mitataan seuraavilla indikaattoreilla:

a) yleisindikaattori (NSi2), joka mittaa sitä, missä määrin direktiivin 2007/2/EY liitteissä I, II ja III lueteltuja tietoryhmiä vastaavia paikkatietoaineistoja voidaan katsoa ja ladata katselu- ja latauspalvelujen kautta;

b) seuraavat erityisindikaattorit: i) NSi2.1, joka mittaa direktiivin 2007/2/EY liitteissä I, II ja III lueteltuja tietoryhmiä vastaavien paikkatietoaineistojen saatavuutta katselupalvelujen kautta; ii) NSi2.2, joka mittaa direktiivin 2007/2/EY liitteissä I, II ja III lueteltuja tietoryhmiä vastaavien paikkatietoaineistojen saatavuutta latauspalvelujen kautta.

2. Jäsenvaltioiden on määritettävä kunkin 2 artiklan 1 kohdassa tarkoitetussa luettelossa mainitun paikkatietoaineiston osalta, onko katselu- tai latauspalvelu tai ovatko molemmat olemassa, ja annettava paikkatietoaineistolle jompikumpi seuraavista arvoista:

a) arvo 1, jos katselupalvelu on olemassa, ja arvo 0, jos palvelua ei ole olemassa;

b) arvo 1, jos latauspalvelu on olemassa, ja arvo 0, jos palvelua ei ole olemassa;

c) arvo 1, jos sekä katselu- että latauspalvelu on olemassa, ja arvo 0, jos ainakaan toista ei ole olemassa.

3. Jäsenvaltioiden on laskettava yleisindikaattori NSi2 jakamalla niiden direktiivin 2007/2/EY liitteissä I, II ja III lueteltuja tietoryhmiä vastaavien paikkatietoaineistojen lukumäärä, joiden osalta sekä katselu- että latauspalvelu on olemassa, mainituissa liitteissä lueteltuja tietoryhmiä vastaavien paikkatietoaineistojen kokonaismäärällä (NSi2).

4. Jäsenvaltioiden on laskettava erityisindikaattorit seuraavasti:

a) niiden direktiivin 2007/2/EY liitteissä I, II ja III lueteltuja tietoryhmiä vastaavien paikkatietoaineistojen lukumäärä, joiden osalta katselupalvelu on olemassa, jaetaan mainituissa liitteissä lueteltuja tietoryhmiä vastaavien paikkatietoaineistojen kokonaismäärällä (NSi2.1);

b) niiden direktiivin 2007/2/EY liitteissä I, II ja III lueteltuja tietoryhmiä vastaavien paikkatietoaineistojen lukumäärä, joiden osalta latauspalvelu on olemassa, jaetaan mainituissa liitteissä lueteltuja tietoryhmiä vastaavien paikkatietoaineistojen kokonaismäärällä (NSi2.2).

9 artikla

Verkkopalvelujen käytön seuranta

1. Direktiivin 2007/2/EY 11 artiklan 1 kohdassa tarkoitettujen verkkopalvelujen käyttöä seurataan seuraavilla indikaattoreilla:

a) yleisindikaattori (NSi3), joka mittaa kaikkien verkkopalvelujen käyttöä;

b) seuraavat erityisindikaattorit: i) NSi3.1, joka mittaa hakupalvelujen käyttöä; ii) NSi3.2, joka mittaa katselupalvelujen käyttöä; iii) NSi3.3, joka mittaa latauspalvelujen käyttöä; iv) NSi3.4, joka mittaa muunnospalvelujen käyttöä; v) NSi3.5, joka mittaa käynnistyspalvelujen käyttöä.

2. Jäsenvaltioiden on määritettävä palvelupyyntöjen vuotuinen lukumäärä kunkin 2 artiklan 1 kohdassa tarkoitetussa luettelossa mainitun verkkopalvelun osalta.

3. Jäsenvaltioiden on laskettava indikaattori NSi3 jakamalla kaikkiin verkkopalveluihin kohdistuvien palvelupyyntöjen vuotuinen kokonaismäärä verkkopalvelujen lukumäärällä.

4. Jäsenvaltioiden on laskettava erityisindikaattorit seuraavasti:

a) kaikkia hakupalveluja koskevien palvelupyyntöjen vuotuinen lukumäärä jaetaan hakupalvelujen lukumäärällä (NSi3.1);

b) kaikkia katselupalveluja koskevien palvelupyyntöjen vuotuinen lukumäärä jaetaan katselupalvelujen lukumäärällä (NSi3.2);

c) kaikkia latauspalveluja koskevien palvelupyyntöjen vuotuinen lukumäärä jaetaan latauspalvelujen lukumäärällä (NSi3.3);

d) kaikkia muunnospalveluja koskevien palvelupyyntöjen vuotuinen lukumäärä jaetaan muunnospalvelujen lukumäärällä (NSi3.4);

e) kaikkia käynnistyspalveluja koskevien palvelupyyntöjen vuotuinen lukumäärä jaetaan käynnistyspalvelujen lukumäärällä (NSi3.5).

10 artikla

Verkkopalvelujen vaatimustenmukaisuuden seuranta

1. Sitä, ovatko direktiivin 2007/2/EY 11 artiklan 1 kohdassa tarkoitetut verkkopalvelut mainitun direktiivin 16 artiklassa tarkoitettujen täytäntöönpanosääntöjen mukaisia, mitataan seuraavilla indikaattoreilla:

a) yleisindikaattori (NSi4), joka mittaa sitä, ovatko kaikki verkkopalvelut direktiivin 2007/2/EY 16 artiklassa tarkoitettujen täytäntöönpanosääntöjen mukaisia;

b) seuraavat erityisindikaattorit: i) NSi4.1, joka mittaa sitä, ovatko hakupalvelut direktiivin 2007/2/EY 16 artiklassa tarkoitettujen täytäntöönpanosääntöjen mukaisia; ii) NSi4.2, joka mittaa sitä, ovatko katselupalvelut direktiivin 2007/2/EY 16 artiklassa tarkoitettujen täytäntöönpanosääntöjen mukaisia; iii) NSi4.3, joka mittaa sitä, ovatko latauspalvelut direktiivin 2007/2/EY 16 artiklassa tarkoitettujen täytäntöönpanosääntöjen mukaisia; iv) NSi4.4, joka mittaa sitä, ovatko muunnospalvelut direktiivin 2007/2/EY 16 artiklassa tarkoitettujen täytäntöönpanosääntöjen mukaisia; v) NSi4.5, joka mittaa sitä, ovatko käynnistyspalvelut direktiivin 2007/2/EY 16 artiklassa tarkoitettujen täytäntöönpanosääntöjen mukaisia.

2. Jäsenvaltioiden on määritettävä kunkin tämän päätöksen 2 artiklan 1 kohdassa tarkoitetussa luettelossa mainitun verkkopalvelun osalta, onko se direktiivin 2007/2/EY 16 artiklassa tarkoitettujen täytäntöönpanosääntöjen mukainen, ja annettava verkkopalvelulle jompikumpi seuraavista arvoista:

a) arvo 1, jos verkkopalvelu on direktiivin 2007/2/EY 16 artiklassa tarkoitettujen täytäntöönpanosääntöjen mukainen;

b) arvo 0, jos verkkopalvelu ei ole direktiivin 2007/2/EY 16 artiklassa tarkoitettujen täytäntöönpanosääntöjen mukainen.

3. Jäsenvaltioiden on laskettava yleisindikaattori NSi4 jakamalla niiden verkkopalvelujen lukumäärä, jotka ovat direktiivin 2007/2/EY 16 artiklassa tarkoitettujen täytäntöönpanosääntöjen mukaisia, verkkopalvelujen kokonaismäärällä.

4. Jäsenvaltioiden on laskettava erityisindikaattorit seuraavasti:

a) niiden hakupalvelujen lukumäärä, jotka ovat direktiivin 2007/2/EY 16 artiklassa tarkoitettujen täytäntöönpanosääntöjen mukaisia, jaetaan hakupalvelujen kokonaismäärällä (NSi4.1);

b) niiden katselupalvelujen lukumäärä, jotka ovat direktiivin 2007/2/EY 16 artiklassa tarkoitettujen täytäntöönpanosääntöjen mukaisia, jaetaan katselupalvelujen kokonaismäärällä (NSi4.2);

c) niiden latauspalvelujen lukumäärä, jotka ovat direktiivin 2007/2/EY 16 artiklassa tarkoitettujen täytäntöönpanosääntöjen mukaisia, jaetaan latauspalvelujen kokonaismäärällä (NSi4.3);

d) niiden muunnospalvelujen lukumäärä, jotka ovat direktiivin 2007/2/EY 16 artiklassa tarkoitettujen täytäntöönpanosääntöjen mukaisia, jaetaan muunnospalvelujen kokonaismäärällä (NSi4.4);

e) niiden käynnistyspalvelujen lukumäärä, jotka ovat direktiivin 2007/2/EY 16 artiklassa tarkoitettujen täytäntöönpanosääntöjen mukaisia, jaetaan käynnistyspalvelujen kokonaismäärällä (NSi4.5).

11 artikla

Toimitettavat tiedot

1. Jäsenvaltioiden on toimitettava komissiolle seuraavat tiedot:

a) kaikkien yleis- ja erityisindikaattoreiden arvot prosentteina;

b) kaikkien yleis- ja erityisindikaattoreiden osoittajat ja nimittäjät;

c) 3 artiklan 2 kohdan, 4 artiklan 2 kohdan, 5 artiklan 2 kohdan, 6 artiklan 2 kohdan, 7 artiklan 2 kohdan, 8 artiklan 2 kohdan, 9 artiklan 2 kohdan ja 10 artiklan 2 kohdan mukaisesti kerätyt tiedot.

2. Direktiivin 2007/2/EY 21 artiklan 1 kohdassa tarkoitettujen seurannan tulosten on koskettava yhden kalenterivuoden aikana toteutettua seurantaa, ja ne on julkaistava seuraavan vuoden 15 päivään toukokuuta mennessä. Tämän jälkeen tulokset on saatettava ajan tasalle vähintään kerran vuodessa.

Vuonna 2009 toteutetun seurannan tulosten on katettava ajanjakso 18 artiklassa tarkoitetusta päivämäärästä vuoden loppuun.

V LUKU

RAPORTOINTI

12 artikla

Koordinointi ja laadunvarmistus

1. Direktiivin 2007/2/EY 21 artiklan 2 kohdan a alakohdassa tarkoitetun yhteenvetokuvauksen on koordinoinnin osalta sisällettävä seuraavat tiedot:

a) jäsenvaltion yhteystahon nimi, yhteystiedot, asema ja vastuut;

b) jäsenvaltion yhteystahoa tukevan koordinaatiorakenteen nimi, yhteystiedot, asema ja vastuut sekä organisaatiokaavio;

c) kuvaus suhteesta kolmansiin osapuoliin;

d) yleiskuvaus koordinaatioelimen työmenetelmistä ja menettelyistä;

e) seuranta- ja raportointiprosessia koskevat huomautukset.

2. Direktiivin 2007/2/EY 21 artiklan 2 kohdan a alakohdassa tarkoitetun yhteenvetokuvauksen on laadunvarmistuksen organisoinnin osalta sisällettävä seuraavat tiedot:

a) kuvaus laadunvarmistusmenettelyistä, mukaan luettuna paikkatietoinfrastruktuurin ylläpito;

b) analyysi paikkatietoinfrastruktuurin kehittämiseen liittyvistä laadunvarmistusongelmista, ottaen huomioon yleis- ja erityisindikaattorit;

c) kuvaus infrastruktuurin laadunvarmistuksen parantamiseksi toteutetuista toimista;

d) kuvaus sertifiointijärjestelmästä, jos sellainen on perustettu.

13 artikla

Osallistuminen infrastruktuurin toimintaan ja koordinointiin

Direktiivin 2007/2/EY 21 artiklan 2 kohdan b alakohdassa tarkoitetun yhteenvetokuvauksen on sisällettävä seuraavat tiedot:

a) yleiskuvaus paikkatietoinfrastruktuurin toteuttamiseen osallistuvista sidosryhmistä seuraavasti jaoteltuna: käyttäjät, tiedon tuottajat, palveluntarjoajat, koordinaatioelimet;

b) kuvaus eri sidosryhmien roolista paikkatietoinfrastruktuurin kehittämisessä ja ylläpidossa, myös niiden roolista koordinointitehtävissä, tiedon ja metatiedon tuottamisessa sekä palvelujen hallinnassa, kehittämisessä ja tarjonnassa;

c) yleiskuvaus tärkeimmistä toteutetuista toimenpiteistä, joilla pyritään helpottamaan paikkatietoaineistojen ja -palvelujen yhteiskäyttöä viranomaisten kesken, sekä kuvaus siitä, kuinka yhteiskäyttö on parantunut toimenpiteiden johdosta;

d) kuvaus sidosryhmien yhteistyöstä;

e) kuvaus palvelujen saatavuudesta direktiivin 2007/2/EY 15 artiklan 2 kohdassa tarkoitetun INSPIRE-paikkatietoportaalin kautta.

14 artikla

Paikkatietoinfrastruktuurin käyttö

Direktiivin 2007/2/EY 21 artiklan 2 kohdan c alakohdassa tarkoitettujen paikkatietoinfrastruktuurin käyttöä koskevien tietojen on sisällettävä seuraavat tiedot:

a) paikkatietoinfrastruktuurin paikkatietopalvelujen käyttö, ottaen huomioon yleis- ja erityisindikaattorit;

b) direktiivin 2007/2/EY liitteissä I, II ja III lueteltuja tietoryhmiä vastaavien paikkatietoaineistojen käyttö viranomaisten toimesta, kiinnittäen erityistä huomiota hyviin esimerkkeihin ympäristöpolitiikan alalla;

c) näyttöä siitä, että suuri yleisö on käyttänyt paikkatietoinfrastruktuuria, jos tällaista näyttöä on saatavilla;

d) esimerkkejä direktiivin 2007/2/EY liitteissä I, II ja III lueteltuja tietoryhmiä vastaavien paikkatietoaineistojen rajat ylittävästä käytöstä sekä toimista, joita on toteutettu niiden rajat ylittävän johdonmukaisuuden parantamiseksi;

e) kuinka muunnospalveluja on käytetty tietojen yhteentoimivuuden saavuttamiseksi.

15 artikla

Tietojen yhteiskäyttöä koskevat järjestelyt

Direktiivin 2007/2/EY 21 artiklan 2 kohdan d alakohdassa tarkoitetun yhteenvetokuvauksen on sisällettävä seuraavat tiedot:

a) yleiskuvaus yhteiskäyttöä koskevista järjestelyistä, joita viranomaisten välillä on luotu tai ollaan luomassa;

b) yleiskuvaus yhteiskäyttöä koskevista järjestelyistä, joita on luotu tai ollaan luomassa viranomaisten ja yhteisön toimielinten ja laitosten välillä, mukaan luettuina esimerkit tiettyä paikkatietoaineistoa koskevista yhteiskäyttöjärjestelyistä;

c) luettelo esteistä, jotka haittaavat paikkatietoaineistojen yhteiskäyttöä viranomaisten välillä sekä viranomaisten ja yhteisön toimielinten ja laitosten välillä, sekä kuvaus näiden esteiden poistamiseksi toteutetuista toimista.

16 artikla

Kustannukset ja hyödyt

Direktiivin 2007/2/EY 21 artiklan 2 kohdan e alakohdassa tarkoitetun yhteenvetokuvauksen on sisällettävä seuraavat tiedot:

a) arvio direktiivin 2007/2/EY täytäntöönpanosta aiheutuvista kustannuksista;

b) esimerkkejä havaituista hyödyistä, kuten esimerkit myönteisistä vaikutuksista politiikan valmisteluun, täytäntöönpanoon ja arviointiin, esimerkit kansalaisille tarjottavien palvelujen parantumisesta sekä esimerkit rajat ylittävästä yhteistyöstä.

17 artikla

Tietoja päivittävä kertomus

Direktiivin 2007/2/EY 21 artiklan 3 kohdassa tarkoitetun kertomuksen on katettava kolme sen antamisvuotta edeltävää kalenterivuotta.

VI LUKU

LOPPUSÄÄNNÖKSET

18 artikla

Soveltaminen

Tätä päätöstä sovelletaan 5 päivästä kesäkuuta 2009.

19 artikla

Osoitus

Tämä päätös on osoitettu kaikille jäsenvaltioille.

Tehty Brysselissä 5 päivänä kesäkuuta 2009. Komission puolesta Stavros DIMAS Komission jäsen

(1) EUVL L 108, 25.4.2007, s. 1.